MODIFICACIÓN DA ORGANIZACIÓN MUNICIPAL
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 14/03/2018)

En data 15, 16, 17 e 23 de xuño de 2015, a Alcaldía Presidencia deste Concello do Rosal aprobou decretos de organización do Concello do Rosal logo das últimas eleccións locais, en concreto, decretos sobre composición, atribucións e funcionamento da Xunta de Goberno, nomeamento de Tenentes de Alcalde, nomeamento de Alcaldes de barrio e delegacións de Alcaldía en Concelleiros. Vista a renuncia do Alcalde deste Concello e posterior toma de posesión da nova Alcaldesa, procedía a aprobación de novos Decretos organizativos por esta, que substitúen ou modifican os aprobados polo anterior Alcalde. De conformidade co disposto nos artigos 44.2, 46.1 e 52.4 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades locais, procédese á publicación das novas resolucións da Alcaldía deste Concello do Rosal sobre composición da Xunta de Goberno, nomeamento de Tenentes de Alcalde, nomeamento de Alcaldes de barrio e delegacións de Alcaldía en Concelleiros, resolucións adoptadas o 26 de febreiro de 2018: Constituída a actual Corporación, en sesión extraordinaria celebrada o día 13 de xuño de 2015, como consecuencia das eleccións locais celebradas o día 24 de maio de 2015 procedeuse a determinar o novo réxime de organización e funcionamento de este Concello, dentro do que se atopa a Xunta de Goberno Local como órgano de carácter necesario nos concellos que conten con unha poboación de dereito superior a 5.000 habitantes segundo o artigo 20.1 c) da Lei 7/1985, de 2 de Abril, Reguladora das Bases de Réxime Local. Por resolución da Alcaldía, de data 15 de xuño de 2015 aprobouse a súa composición, atribucións e funcionamento. Vista a renuncia do Alcalde do Concello e posterior nomeamento de nova Alcaldesa en sesión plenaria celebrada en data 10 de febreiro de 2018, o que determina a modificación da composición da Xunta de Goberno co nomeamento dun novo/a Concelleiro/a. Tendo tomando posesión coma novo Concelleiro D. José Antonio González González en sesión plenaria celebrada o 24 de febreiro deste ano. Segundo dispón o artigo 23 da LRBRL a Xunta de Goberno Local estará integrada polo Alcalde, que a preside, e por un número de Concelleiros non superior ao terzo do número legal dos mesmos, nomeados e separados libremente polo Alcalde. Na súa virtude, no uso das facultades que a esta Alcaldía lle confiren os artigos 23 de da Lei 7/1985, de 2 de Abril, Reguladora das Bases de Réxime Local, en relación con artigos 43.2, 52 y 53 do Real Decreto 2568/1986 de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, PRIMEIRO: Modificar a composición da Xunta de Goberno Local do Concello do Rosal, aprobada por resolución da anterior Alcaldía de data 15 de xuño de 2015, quedando integrada por esta Alcaldía que a presidirá e polos seguintes Concelleiros/as: SEGUNDO: Notificar o presente Decreto aos Concelleiros afectados, o cal surtirá efectos dende o día siguiente ao da súa sinatura, entendéndose tácitamente aceptado o cargo agás manifestación expresa nos tres días hábiles seguintes sen prexuízo da súa publicación no Boletín Oficial da Provincia e no do Concello de O Rosal. TERCEIRO: Dar conta do presente Decreto ao Pleno do Concello, a efectos de que quede enterado do seu contido.” Por resolución da Alcaldía, de data 16 de xuño de 2015 aprobouse o nomeamento dos tenentes de alcalde do Concello do Rosal. Vista a renuncia do Alcalde do Concello e posterior nomeamento de nova Alcaldesa en sesión plenaria celebrada en data 10 de febreiro de 2018, e incorporación de novo Concelleiro, D. José Antonio González González, polo que procede novo nomeamento de Tenentes de Alcalde. De conformidade co disposto nos arts.20.1 a), 21.2 e art.23.3 da Lei 7/1985, Reguladora das Bases do Réxime Local, art.62 e 63 da Lei 5/1997 de Administración Local de Galicia, e art.46.1 do RD 2568/1986, polo que se aproba o Regulamento de Organización, Réxime Xurídico e Funcionamento, é atribución do Alcalde o libre nomeamento e cesamento dos Tenentes de Alcalde de entre os membros da Xunta de Goberno. Previo cumprimento do establecido na citada lexislación, PRIMEIRO.—Designar TENENTES DE ALCALDE do Concello do Rosal aos/ás seguintes concelleiros/as membros da Xunta de Goberno Local, na orde que se determina de seguido: 1º Tenente de Alcalde: DªIulia Elena Cumplido Zorlescu.2º Tenente de Alcalde: D. Pablo Flores Díaz.3º Tenente de Alcalde: D. Mauro Fernández Teixeira.4º Tenente de Alcalde: D. José Antonio González González. Os/as Tenentes de Alcalde citados/as substituirán, unha vez aceptado o cargo, pola orde do seu nomeamento, ao Alcalde na totalidade das súas funcións nos casos de ausencia, enfermidade ou impedimento, sen prexuízo de efectuar en cada caso a correspondente delegación. SEGUNDO.—Notificar persoalmente aos/ás designados/as, entendéndose tacitamente aceptado o cargo agás manifestación expresa nos tres días hábiles seguintes, e publicar os mencionados nomeamentos no Boletín Oficial da Provincia e no taboleiro de anuncios do Concello, segundo o establecido no artigo 46.1 do Regulamento de Organización, Funcionamento e Réxime Xurídico das Entidades Locais, sen prexuízo da súa efectividade dende o día seguinte ó da presente resolución. TERCEIRO.—Dar conta do presente Decreto ao Pleno do Concello, na sesión extraordinaria que se convoque en cumprimento do disposto no artigo 38 del ROF, a efectos de que quede enterado do seu contido.” Por resolución da Alcaldía, de data 17 de xuño de 2015 aprobouse o nomeamento dos Alcaldes de barrio do Concello do Rosal. Vista a renuncia do Alcalde do Concello e posterior nomeamento de nova Alcaldesa en sesión plenaria celebrada en data 10 de febreiro de 2018, polo que procede novo nomeamento de Alcaldes/as de barrio. De conformidade co disposto nos artigos 73 da Lei 7/1997 de Administración Local de Galicia e 122 do do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, o Alcalde poderá nomear un representante persoal (alcalde de barrio) para cada núcleo entre os/as veciños/as que residan neste e polo tanto, PRIMEIRO.—Designar como ALCALDES/AS DE BARRIOS ós/ás seguintes veciños/as, como representantes do Alcalde nas parroquias: A duración do cargo estará suxeita á do mandato do Alcalde que o nomeou que poderá remove-lo cando o xulge oportuno. Os Alcaldes de Barrio terán carácter de autoridade no cumprimento das súas tarefas habituais, en canto representantes do Alcalde que os nomeou. SEGUNDO.—Da presente resolución darase conta ó Pleno na primeira sesión que este realice, notificándose ademais persoalmente ós/ás designados/as entendéndose tacitamente aceptado o cargo, agás manifestación expresa nos tres días hábiles seguintes, debendo así mesmo ser publicado no BOP e no taboleiro de anuncios do concello, sen prexuízo da súa efectividade dende o día seguinte ó da presente resolución.” Delegación de atribucións nos/as concelleiros/as En data 23 de xuño de 2015, unha vez constituída a Corporación, o Alcalde por resolución desa data, procedeu a efectuar a delegación de atribucións nos/as concelleiros/as do grupo de goberno. Vista a renuncia do Alcalde do Concello e posterior nomeamento de nova Alcaldesa en sesión plenaria celebrada en data 10 de febreiro de 2018, e a incorporación de D. José Antonio González González como novo Concelleiro, procede efectuar a delegación de atribucións da nova Alcaldesa. De conformidade co disposto no art.23.4 da Lei 7/1985, Reguladora das Bases do Réxime Local e no art.61.3 da Lei 5/1997, de Administración Local de Galicia e que permite facelo con carácter xeral a favor dos membros da Xunta de Goberno Local e con carácter especial a favor dos diferentes Concelleiros e á vista do réxime xurídico desas delegacións establecido nos artigos 43 a 45 e 114 a 118 do RD 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, en uso das atribucións que me confire a normativa legal vixente, PRIMEIRO.—Conservar as competencias en materia de Urbanismo, Vías e Obras e Servizos Sociais e realizar a favor dos tenentes de alcalde, membros da Xunta de Goberno Local que se dirán, as delegacións xenéricas seguintes: Estas delegacións abarcarán tanto as facultades de dirixi-los servizos correspondentes, como a de xestionalos en xeral, sen facultade de resolver mediante actos administrativos que afecten a terceiros. SEGUNDO.—A Alcaldía en calquera momento poderá asumi-las atribucións delegadas nesta Resolución sen prexuízo da súa avocación segundo o disposto no artigo 10 da Lei 40/2015, de 1 de outubro, de Réxime Xurídico do Sector Público. TERCEIRO.—Da presente resolución darase conta ao Pleno na primeira sesión que celebre, notificándose ademais persoalmente aos/as designados/as entendéndose tacitamente aceptado o cargo, agás manifestación expresa nos tres días hábiles seguintes, e será publicada no Boletín Oficial da Provincia e no taboleiro de anuncios do Concello, sen prexuízo da súa efectividade dende o día seguinte ao da presente Resolución. CUARTO.—No non previsto nesta Resolución rexerá o disposto na Lei 7/1985, Lei 5/1997 e RD 2568/1986, no marco das regras que para as delegacións se establece nestas normas.” A ALCALDESA, Mª CARMEN ALONSO ALONSO. Documento asinado electronicamente á marxe